  Удмуртиысь тӧролэн но кивалтэтлэн пресс-службазы Анжелика Тихонова корреспондент Шаркан ёросысь Мишкин черкогуртын выль лулчеберет юрт пуктыны кутскизы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. « Та дыре лэсьтӥськисьёс фундаментсэ лэсьто. Ар пумозь «Комплексное развитие сельских территорий» кун программалы луыса 150 учкисьлы чаклам туала лулчеберет юрт ӝутскоз шуыса чакласьком » Александр Бречалов, Удмуртилэн тӧроез Мишкинын 1 сюрс пала адями улэ. Выль лулчеберет юрт пуктэмез кемалась возьмало вал ини, уго азьвыл клубзы магазинлэн тупатэм юртаз гинэ интыяськиз. Нош табере выль лулчеберет юртэ творчествоен вырыны вить бускель гуртын улӥсьёс но ветлыны быгатозы. Тодэ вайытом, ар талэсь азьло Мишкинын выль нылпи сад усьтӥзы. Тегъёс: Удмуртия Шаркан лэсьтӥськон Лулчеберет  